
Nr. 7423 din 15.11.2024


REFERAT DE APROBARE AL PRIMARULUI
[bookmark: _Hlk162878116]
la Proiect de hotărâre privind aprobarea participării U.A.T Comuna LIEBLING în cadrul Programului privind creșterea eficienței energetice a infrastructurii de iluminat public, acordul privind asigurarea și susţinerea, din surse proprii, a cheltuielilor care nu
sunt acoperite prin finanţarea acordată de AFM şi a cheltuielilor neeligibile, depunerea proiectului, a documentației tehnice de tip Documentație de avizare a lucrărilor de intervenții (DALI), a devizului general (DG) și a indicatorilor tehnico-economici privind proiectul: ``MODERNIZAREA SISTEMULUI DE ILUMINAT PUBLIC STRADAL, IN COMUNA LIEBLING, JUDETUL TIMIȘ``

Subsemnatul Ioan-Gheorghe MUNTEANU, în calitate de primar al comunei Liebling luând în considerare ORDIN nr. 2.490 din 5 noiembrie 2024 pentru modificarea Ghidului de finanțare a Programului privind creșterea eficienței energetice a infrastructurii de iluminat public, aprobat prin Ordinul ministrului mediului, apelor și pădurilor nr. 1.866/2021, solicit aprobarea participării Comunei Liebling în cadrul „Programului privind creșterea eficienței energetice a infrastructurii de iluminat public”, în aplicația Administrației Fondului pentru Mediu (AFM). 
În perioada 20.11.2024 ora 10:00 - 27 noiembrie 2024, ora 23:59 sau până la epuizarea bugetului, unitățile administrativ teritoriale se pot înscrie în cadrul Programului vizând creșterea eficienței energetice a infrastructurii de iluminat public. Ghidul de finanțare a programului a fost publicat în Monitorul Oficial și pe site-ul AFM, Comuna Liebling îndeplinește toate condițiile de eligibilitate și are toate documentele necesare înscrierii în program. 
Având în vedere cele menționate mai sus și Legea 273 din 2006 privind finanţele publice locale, cu modificările și completările ulterioare; Ghidul de finanțare al ” Programului privind creșterea eficienței energetice a infrastructurii de iluminat public”, aprobat prin ORDIN nr. 2.490 din 5 noiembrie 2024 pentru modificarea Ghidului de finanțare a Programului privind creșterea eficienței energetice a infrastructurii de iluminat public, aprobat prin Ordinul ministrului mediului, apelor și pădurilor nr. 1.866/2021 și publicat în Monitorul Oficial al Romaniei, Partea I nr. 1122/11.XI.2024; În temeiul dispoziţiilor art. 129, alin. 2, lit „b”, art 139, alin. 3, lit „a”, art. 196, alin. 1, lit. „a” din OUG 57/2019 privind Codul Administrativ, propun spre aprobarea Consiliului Local Liebling județul Timiș proiectul de hotărâre, în forma prezentată.

Primar,

Ioan-Gheorghe MUNTEANU

